b'\n_START_ARTICLE_\nLatvuskerttuli\n_START_SECTION_\nLevinneisyys\n_START_PARAGRAPH_\nLatvuskerttuleita pesii Kanadan lounaisosissa ja Yhdysvaltain l\xc3\xa4nsiosissa. Laji on muuttolintu ja talvehtii Etel\xc3\xa4-Amerikan pohjois- ja luoteisosissa. Laji on tavattu kerran Islannissa lokakuussa 1997._NEWLINE_Laji on v\xc3\xa4hentynyt nopeasti pesim\xc3\xa4- ja talvehtimisalueiden elinymp\xc3\xa4rist\xc3\xb6jen tuhoutumisen ja pirstoutumisen vuoksi ja se on luokiteltu vaarantuneeksi lajiksi.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nLatvuskerttuli pesii vanhoissa, lehtens\xc3\xa4 pudottavissa metsiss\xc3\xa4, usein soiden l\xc3\xa4heisyydess\xc3\xa4. Laji suosii tihe\xc3\xa4latvuksisia ja suuripuisia metsi\xc3\xa4. Talvehtimispaikoilla latvuskerttuli el\xc3\xa4\xc3\xa4 vuoristometsiss\xc3\xa4, p\xc3\xa4\xc3\xa4osin 1000\xe2\x80\x932000 metrin korkeudella. Perinteiset, varjoisat kahviplantaasit ovat lajin t\xc3\xa4rkeit\xc3\xa4 talvehtimispaikkoja.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nLatvuskerttuli tekee pes\xc3\xa4ns\xc3\xa4 puun oksalle. Pesiminen tapahtuu touko-kes\xc3\xa4kuussa.'